ชัยวัฒน์ เกตุวรชัย กลับนั่งรอง ผบ.ตร. บิ๊กแป๊ะ คืนเก้าอี้
พล.ต.อ.จักรทิพย์ ชัยจินดา ผบ.ตร. มีคำสั่งด่วนให้ พล.ต.อ.ชัยวัฒน์ เกตุวรชัย รอง ผบ.ตร.ยุติการปฏิบัติราชการที่ศปก.ตร. และให้กลับมาปฏิบัติหน้าที่ทางที่ตำแหน่งเดิมเมื่อวันที่ 24 มิ.ย.2563 ที่ห้องแถลงข่าวสำนักงานตำรวจแห่งชาติ (ตร.) พล.ต.ท.ปิยะ อุทาโย ผู้ช่วย ผบ.ตร.และโฆษก ตร. แถลงข่าว พล.ต.อ.จักรทิพย์ ชัยจินดา ผู้บัญชาการตำรวจแห่งชาติ ได้ลงนามในคำสั่งสำนักงานตำรวจแห่งชาติ ที่ 342/2563 ให้ พล.ต.อ.ชัยวัฒน์ เกตุวรชัย รองผู้บัญชาการตำรวจแห่งชาติ กลับมาปฏิบัติหน้าที่ทางที่ตำแหน่งเดิม โดยคำสั่งระบุดังนี้คำสั่งสำนักงานตำรวจแห่งชาติ ที่ 28/2563 ลงวันที่ 23 มกราคม 2563 ให้ พล.ต.อ.ชัยวัฒน์ เกตุวรชัย รองผู้บัญชาการตำรวจแห่งชาติ ปฏิบัติราชการที่ศูนย์ปฏิบัติราชการสำนักงานตำรวจแห่งชาติ เพื่อปฏิบัติหน้าที่ตามที่ ผู้อำนวยการศูนย์ปฏิบัติราชการสำนักงานตำรวจแห่งชาติ มอบหมาย ทั้งนี้ ตั้งแต่วันที่ 23 มกราคม 2563 เป็นต้นไป จนกว่าจะมีคำสั่งเปลี่ยนแปลง นั้นเนื่องจากภารกิจที่มอบหมายให้ พล.ต.อ.ชัยวัฒน์ เกตุวรชัย ดำเนินการเสร็จสิ้นแล้ว อาศัยอำนาจตามความในมาตรา 11 แห่งพระราชบัญญัติตำรวจแห่งชาติ พ.ศ.2547 และข้อ 8 (1) แห่งระเบียบสำนักงานตำรวจแห่งชาติ ว่าด้วยการสั่งให้ข้าราชการตำรวจไปปฏิบัติราชการภายในสำนักงานตำรวจแห่งชาติ พ.ศ.2552 จึงให้ยุติการปฏิบัติราชการที่ศูนย์ปฏิบัติราชการสำนักงานตำรวจแห่งชาติ และให้กลับมาปฏิบัติหน้าที่ทางที่ตำแหน่งเดิมทั้งนี้ ตั้งแต่บัดนี้เป็นต้นไป สั่ง ณ วันที่ 24 กรกฎาคม พ.ศ.2563 ลงนามโดยพล.ต.อ.จักรทิพย์ ชัยจินดา ผบ.ตร.
พล.ต.อ.จักรทิพย์ ชัยจินดา ผบ.ตร. มีคำสั่งด่วนให้ พล.ต.อ.ชัยวัฒน์ เกตุวรชัย รอง ผบ.ตร.ยุติการปฏิบัติราชการที่ศปก.ตร. และให้กลับมาปฏิบัติหน้าที่ตำแหน่งเดิม
ชัยวัฒน์ เกตุวรชัย,รอง ผบ.ตร.,ข่าวทั่วไป